burgasdotpro/wikipedia huggingface dataset:
Encyklopédia dramatických umení Slovenska

Encyklopédia dramatických umení Slovenska je dvojdielna slovenská odborová encyklopédia, ktorá „predstavuje históriu dramatických umení (divadlo, film, rozhlas a televízia) na Slovensku v ich vývinových etapách a v kontexte celej národnej kultúry“. Vyšla v rokoch 19891990 vo vydavateľstve Veda.
Zodpovedný redaktor bol Richard Blech. Práce trvali od roku 1982 do 1987 (zv. II. s. 710.). Náklad 25 000 výtlačkov (každý diel). Autorský kolektív mal vyše 80 členov.
Súborné 80-224-0184-6, okrem toho má aj každý zväzok vlastné ISBN.
Michel Galabru

Michel Louis Edmond Galabru (* 27. október 1922, Sáfí, Maroko – † 4. január 2016, Paríž, Francúzsko) bol francúzsky divadelný a filmový herec, držiteľ Césara.
Životopis.
Pôvodne sa chcel stať futbalistom, ale vďaka svojej tete sa začal zaujímať o literatúru. Po maturite pracoval ako poisťovací agent v Paríži, kde začal tiež študovať herectvo na konzervatóriu "Conservatoire national supérieur d'art dramatique". Štúdium ukončil ako najlepší absolvent odboru modernej a klasickej komédie.
V septembri 1950, ihneď po ukončení štúdia začal hrať v Comédie-Française, najmä v klasických drámach W. Shakespeara, G. Feydeaua, alebo Molièra. Neskôr začal v kabarete a vo filme. Najskôr hral rôzne epizódne roly, preslávil sa až ako rotmajster Gerber v žandárskej sérii s Louis de Funès. Táto komická rola do značnej miery ovplyvnila aj jeho budúce roly. V mnohých filmových komédiách hral navonok autoritatívnych mužov, ktorí sa snažia udržať morálku a zavedené tradície.
Za úlohu vo filme "Le Juge et l'assassin" (1976), ktorá bola jednou z mála jeho nekomických rolí, získal Césara a vážne roly mu vyniesli niekoľko ďalších nominácií na toto ocenenie. Celkom hral približne v 200 filmoch.
V roku 2008 získal divadelnú cenu "Les Molières" a v roku 2013 sa stal veľkodôstojníkom "Ordre national du Mérite".
Od konca roku 2014 hral vo svojej poslednej hre, autobiografickej hre Lajdák ("Cancre"), v ktorej s humorom rozprával o svojom živote. 
Dcéra Emmanuelle je herečka a syn Jean dramaturg a herec.
Majstrovstvá Ázie v hádzanej mužov 2016

Majstrovstvá Ázie v hádzanej mužov 2016 boli v poradí 17. majstrovstvá Ázie v hádzanej mužov, ktoré organizuje Ázijská hádzanárska federácia (AHF). Konali sa v mestách Manáma a Isa, v Bahrajne od 15.28. januára 2016, za účasti 12 tímov. Nováčikom turnaja malo byť družstvo Macaa, to ale po vyžrebovaní skupín svoju účasť odrieklo. Bahrajn bol organizátorom ázijského šampionátu tretíkrát, keď predtým hostil toto podujatie v rokoch 1993 a 2014, vždy v Manáme. Právo organizovať 17. majstrovstvá Ázie získal Bahrajn v novembri 2015, keď pôvodne zvolená krajinaSpojené arabské emirátysa organizácie vzdala. Všetky zápasy sa odohrali v 2 arénach: Khalifa Sports City a Bahrain Handball Federation Hall. Titul obhájil , ktorý vo finálovej repríze predchádzajúceho turnaja zvíťazil nad domácim .
Tento šampionát zároveň slúžil ako kvalifikácia ázijských družstiev na Majstrovstvá sveta 2017, ktoré organizuje Francúzsko. Kvalifikovali sa na ne 3 najlepšie družstvá, pričom mal ako vicemajster sveta účasť už zabezpečenú.
Naši (seriál)

Naši je slovenský sitkom, ktorý mal premiéru vo štvrtok 7. januára 2016 na TV JOJ. Po úspešnom stabilizovaní seriálu potvrdila TV JOJ aj druhú sériu, ktorá mala premiéru 6. septembra 2016.
Bola potvrdená aj tretia séria, ktorá mala premiéru 6. septembra 2017. V roku 2018 zas Televízia JOJ potvrdila aj štvrtú sériu, ktorá sa vysielala od 11. septembra do 11. júna 2019. Bola potvrdená aj 5. séria, ktorá sa vysiela od 22. júna 2022 a je posledná.
Predloha.
Sitkom je nakrútený podľa kanadskej predlohy s názvom "Les Parent" (doslovný slovenský preklad „Rodičovci“). V Kanade sa bude vysielať jeho ôsma a zároveň aj posledná séria. Stanica Ici Radio-Canada Télé ho vysiela od septembra 2008. Keďže je sitkom nakrútený v kanadskej provincii Quebec, vysiela sa vo francúzštine.
Série.
TV JOJ nakrútila 20 častí počas júna a júla 2015. Režisérom slovenskej verzie seriálu je Peter Begányi, produkciu zastrešuje spoločnosť Piknik Pictures, ktorá pracovala aj na seriáli Superhrdinovia RTVS. Tretia séria sa začala nakrúcať 1. júna 2017.
Kingston Bridge

Kingston Bridge je cestný oblúkový most spájajúci londýnske časti Kingston a Richmond. 
Pôvodný most stál v týchto miestach už v 12. storočí. Najstaršia známa písomná zmienka o moste pochádza z roku 1193, kedy bol most opravovaný. Počas archeologického výskumu v rokoch 1985 – 1987 bol objavený pôvodný drevený pylón; dendrochronologicky bol jeho vek odhadnutý na rok 1170. V roku 1318 bol stav mostu označený ako havarijný. V stredoveku a novoveku bol most viackrát poškodzovaný (napr. počas Vojny ruží a Wyattovho povstania) a opravovaný. Do dokončenia mosta Putney Bridge v roku 1729 bol Kingston Bridge jediným premostením Temže medzi mostami London Bridge v centrálnom Londýne a Staines Bridge v Staines-upon-Thames (Surrey). 
V roku 1825 bolo rozhodnuté o stavbe nového mosta. Na návrh nového mosta bol pozvaný architekt Edward Lapidge. Základný kameň bol položený 7. novembra 1825. Otvorený bol 17. júla 1828 Adelou Sasko-Meiningenskou, neskoršou manželkou Viliama IV.. Nový most bol postavený proti prúdu od staršieho. Dĺžka mosta je , pôvodná šírka bola v rokoch 1912 – 1914 zväčšená na ; v roku 2000 bol most znovu rozšírený. Hlavné rozpätie je dlhé, dve menšie rozpätia majú dĺžku a dve rozpätia najbižšie k brehom majú dĺžku . Výška mosta nad Temžou je .
Majstrovstvá Karibiku vo futsale 2016

Majstrovstvá Karibiku vo futsale 2016 boli v poradí 3. majstrovstvá Karibiku vo futsale, ktoré organizuje Karibská futbalová únia (CFU). Konali sa v dňoch od 22.26. januára 2016 v Havane, na Kube, za účasti 8 tímov. Nováčikom turnaja bola pätica družstiev: Antigua a Barbuda, Curacao, Guadeloupe, Jamajka a domáca Kuba. Pôvodne sa mali zúčastniť aj Dominikánska republika a Haiti. Zápasy sa odohrali v aréne Sala Polideportiva Kid Chocolate. Titul získala domáca , ktorá vo finálovom stretnutí zvíťazila nad . 
Tento turnaj zároveň slúžil ako kvalifikácia karibských družstiev na Majstrovstvá CONCACAF 2016, ktoré organizuje Kostarika. Kvalifikovali sa na ne 2 najlepšie družstvá. V poradí tretie družstvo odohralo postupové play-off s tretím družstvom stredoamerickej kvalifikácie. 
Účastníci.
Pozn: V zátvorke je uvedené umiestnenie vo svetovom futsalovom rebríčku k januáru 2016.
Laurentia (kontinent)

Laurentia bola kontinent na severnej pologuli. Vznikla rozpadom Laurázie.
K Laurentii patrili: stredná Kanada, centrálna časť Spojených štátov (tzv. kanadský štít), časti Arktických ostrovov a západné Grónsko. Zrážkou Laurentie a Baltiky vznikol pri kaledónskom vrásnení kontinent Euramerika. Ten sa neskôr zrazil pri hercýnskom vrásnení s Gondwanou, čím vznikol superkontinent Pangea.
Kratón (geológia)

Kratón alebo kratogén je nejednotne používaný termín, ktorým je zvyčajne označovaná „rozsiahla stabilná štruktúrna jednotka zemskej kôry, obvykle tvorená magmatickými a metamorfovanými horninami, niekedy so slabším sedimentárym pokryvom“.
Okrem stability zemskej kôry, trvajúcej často už od obdobia archaika (viac než miliardu rokov) je pre kratóny typická aj jej relatívne väčšia hrúbka. Niektorí za kratóny považujú stabilné jadrá dnešných kontinentov, ktoré nepodľahli procesom kontinentálnych okrajov od prekambria.
Termín "kratogén" navrhol používať Kober (1928), neskôr ho modifikoval Stille (1940) ako "kratón". V anglosaskej literatúre sa kratóny členia na štíty a platformy. Avšak anglosaské a slovenské ponímanie týchto termínov je iné. V slovenskej odbornej literatúre, ovplyvnenej ruskou geologickou školou, sa väčšinou namiesto termínu kratón používa pre štíty a tabule (platformy v anglosaskej terminológii) termín platforma.
V zmysle geosynklinálnej koncepcie v kratogénoch už neprebiehajú alpinotypné vrásnenia (vrásovo-prešmyková stavba), vyskytujú sa v nich iba zlomy (tzv. germanotypná tektonika). Tvoria jadrá dnešných kontinentov alebo sú pod oceánmi. Existujú už od prekambria.
Gotha

Gotha je piate najväčšie mesto slobodného štátu Durínsko v Nemecku. Počet obyvateľov je 46 247. Vznikla tu gothajská saláma.
Eleonóra Anglická (1162 – 1214)

Eleonóra Anglická (anglicky "Eleanor of England", španielsky "Leonor Plantagenet", * 
13. október 1161† Rouen, Francúzsko† 31. október 1214, Burgos, Španielsko) bola kastílska kráľovná, manželka Alfonza VIII. 
Eleonóra bola šiestym potomkom anglického kráľa Henricha II. a akvitánskej vojvodkyne Eleonóry Akvitánskej. Ako druhá dcéra bola pomenovaná po matke, kmotrom bol kronikár Robert z Torigny, ktorý sa neskôr stal Eleonóriným životopiscom.
Roku 1170 sa vydala za pätnásťročného kastílskeho infanta Alfonza. Venom dostala Gaskoňsko a Anglicko malo vďaka sobášu zabezpečenú hranicu medzi Akvitánskom a Kastíliou. Manželstvo bolo zrejme spokojné, Eleonóra mala na svojho manžela veľký vplyv. Presvedčila ho, aby v rámci mierových snáh dcéru Berenguel vydal za leónskeho kráľa Alfonza IX. Zomrela zdrvená smútkom krátko po svojom manželovi 31. októbra 1214. Spoločne s manželom je pochovaná v dvojitom sarkofágu v cisterciánskom kláštore Las Huelgas v Burgose.
Tamburína (rozlišovacia stránka)

Tamburína môze byť:
Kratón

Kratón môže byť:
Svetový pohár v biatlone 2015/2016 – Canmore

7. preteky Svetového pohára v biatlone 2015/2016 sa konali od 4. do 7. februára 2016 v kanadskom Canmore. Na programe boli štyri disciplíny – šprint, preteky s hromadným štartom, zmiešaná štafeta a zmiešaná štafeta dvojíc.
Laurentia

Laurentia môže byť:
Majstrovstvá Európy UEFA vo futsale 2016

Majstrovstvá Európy UEFA vo futsale 2016 boli v poradí 10. majstrovstvá Európy UEFA vo futsale, ktoré organizuje Európska futbalová únia (UEFA). Konali sa v dňoch od 213. februára 2016 v Belehrade, v Srbsku, za účasti 12 tímov. Nováčikom turnaja bolo iba družstvo Kazachstanu. Zápasy sa odohrali iba v aréne Beogradska arena, aj keď sa pôvodne plánovalo aj s arénou Hala Pionir. Titul získalo , ktoré vo finálovom stretnutí zvíťazilo nad . Bronzovú medailu získal nováčik z .
Srbsko získalo právo organizovať podujatie pred kandidatúrami Bulharska a Severného Macedónska vo voľbách UEFA na zasadnutí v Istanbule 20. marca 2012. Na turnaji bola prekonaná celková návštevnosť na zápasoch európskych šampionátov, keď do hľadísk prišlo 113 820 divákov, čo je takmer o 20 000 viac ako pred 4 rokmi v Chorvátsku (95 609). Ambasádorom podujatia bol bývalý srbský futbalista Dejan Stanković.
Kvalifikácia.
Pozn: Hrubým písmom je zisk titulu majstra Európy.
Nasadenie do výkonnostných košov.
Nasadenie bolo uskutočnené podľa rebríčku UEFA 2015/16 pre Majstrovstvá Európy za roky 2012 až 2014. Žrebovanie do skupín, ktoré sa uskutočnilo 2. októbra 2015, prebiehalo podľa nasledovných výkonnostných košov:
Rozhodcovia.
Na turnaji rozhodovali nasledovní rozhodcovia:
Vysielacie práva.
Nasledujúce subjekty vlastnili vysielacie práva:
Strelci.
Nasledovní hráči aspoň raz skórovali v priebehu turnaja:
Ocenenia.
UEFA zverejnila nasledovné ocenenia:
Zlatá kopačka.
Zlatú kopačku vyhral španielsky útočník Miguelín. Striebornú kopačku získal Španiel Mario Rivillos a bronzovú kopačku takisto Španiel Alex. V prípade zhodného počtu gólov rozhodovali o poradí nasledujúce body:
Konečné poradie tímov.
Konečné poradie je nasledovné:
Svetový pohár v biatlone 2015/2016 – Presque Isle

8. preteky Svetového pohára v biatlone 2015/2016 sa budú konať od 11. do 14. februára 2016 v americkom Presque Isle. Na programe sú tri disciplíny – šprint, stíhacie preteky a štafeta.
Euro Floorball Tour

Euro Floorball Tour je séria florbalových turnajov, na ktorých sa stretávajú reprezentačné výbery Švédska, Fínska, Česka a Švajčiarska. Každoročne sa usporiadajú dvakrát za rok a to v apríli a novembri. Zápasy Euro Floorball Tour predstavujú pre zúčastnené mužstvá možnosť na prípravu na majstrovstvá sveta, v reprezentačných tímoch sa objavujú prevažne menej skúsení a mladí florbalisti.
Sótérichos z Élidy

Sótérichos ("Sótérichos") bol olympijský víťaz v boxe dorastencov v roku 72 pred Kr.
Sótérichos z Élidy bol na 177. olympijských hrách korunovaný olivovým vencom za víťazstvo v boxe dorastencov. Box dorastencov (pygmé paidón) sa v Olympii zaviedol na 41. hrách v roku 616 pred Kr. a jej prvým víťazom bol Filótas zo Sybaridy. 
Olympijské víťazstvo Sótéricha zaznamenal byzantský učenec Fotios v písomnom diele Myriobiblon, a to v 97. kapitole, ktorá okrem iného uvádza aj zoznam olympijských víťazov zo 177. hier. Fotios vo vyhotovovaní tohto zoznamu čerpal z písomností historika Flegóna z Trallu, autora diel, zachovaných prevažne len vo fragmentoch.
Slávu v Olympii si vydobyl aj jeho syn Thaliarchos dvomi olympijskými víťazstvami v boxe v rokoch 40 a 32 pred Kr.
Majstrovstvá Ázie vo futsale 2016

Majstrovstvá Ázie vo futsale 2016 boli v poradí 14. majstrovstvá Ázie vo futsale, ktoré organizuje Ázijská futbalová konfederácia (AFC). Konajli sa v dňoch od 10.21. februára 2016 v Taškente, v Uzbekistane, za účasti 16 tímov. Nováčikmi turnaja boli družstvá Jordánska a Saudskej Arábie. jedenásty titul získalo , ktorý vo finálovom stretnutí zvíťazil nad domácim . , ktoré titul obhajovalo, skončilo až na delenom 7. mieste.
Tieto majstrovstvá zároveň slúžili ako kvalifikácia ázijských družstiev na Majstrovstvá sveta FIFA 2016, ktoré organizuje Kolumbia. Kvalifikovalo sa na ne 5 najlepších družstiev.
Organizátor.
Uzbekistan získal právo organizovať kontinentálny turnaj po rozhodnutí Komisie futsalu a plážového futbalu AFC a ratifikácii Výkonneho výboru AFC v marci 2015. Pôvodne mal turnaj organizovať Taiwan. Uzbekistan organizoval ázijský šampionát tretíkrát, predtým hostil toto podujatie v rokoch 2006 a 2010, vždy v Taškente. Dejiskami turnaja boli 2 arény: Uzbekistan Stadium a Universal Stadium.
Kvalifikácia.
Pozn: Kuvajt bol z turnaja vylúčený, nakoľko FIFA suspendovala Kuvajtskú futbalovú asociáciu (kuvajtská vláda zasahovala do záležitostí asociácie). Nahradila ho Saudská Arábia ako najlepšie družstvo zo západoázijskej kvalifikácie, ktoré sa na finálový turnaj nekvalifikovalo.
Nasadenie do výkonnostných skupín.
Žrebovanie skupín, ktoré prebehlo 2. decembra 2015, bolo rozlosované z nasledovných výkonnostných košov:
Pozn: Číslo v zátvorke udáva umiestnenie vo svetovom futsalovom rebríčku v januári 2016.
Čiernouhoľné bane vo Valónsku

Čiernouhoľné bane vo Valónsku je súhrnný názov pre štyri bývalé uhoľné bane vo valónskej časti Belgicka, ktoré spoločne ilustrujú banskú históriu 19. a 20. storočia v tomto regióne.
Tri z nich sa nachádzajú v okolí mesta Charleroi v provincii Hennegavsko, štvrtá je vo východnej časti krajiny pri meste Liège. 
Od roku 2012 sú zapísané na zozname svetového dedičstva UNESCO.
Kostol primátu svätého Petra

Kostol primátu svätého Petra je františkánsky kostol, ktorý sa nachádza v izraelskej Tabghe na severozápadnom pobreží Genezaretského jazera. Pripomína miesto Ježišovho znovunastolenia Petra ako hlavy apoštolov.
História.
V modernej stavbe z roku 1933 sú začlenené časti staršieho kostola pochádzajúceho z 4. storočia. Tie vidno na úrovni podlahy oproti hlavnému oltáru. Správy z 9. storočia sa o kostole zmieňujú ako o "mieste uhlia". Pomenovanie poukazuje na Ježišovu prípravu jedla pre apoštolov, keď piekol rybu na drevenom uhlí. V roku 808 sa prvý raz spomína "Dvanásť trónov" - rad kameňov v tvare srdca, ktoré boli umiestnené pozdĺž pobrežia, aby pripomínali dvanásť apoštolov. Kostol odolával dlhšie ako iné v tejto oblasti. Napokon bol zničený v roku 1263. V roku 1933 bol na tomto mieste vybudovaný súčasný františkánsky chrám. Kostol navštívili pápeži Pavol VI. v roku 1964 a Ján Pavol II. v roku 2000.
Mensa Christi.
V kostole sa nachádza "výčnelok" vápencovej skaly pred súčasným oltárom, ktorý sa považuje za "Mensa Christi", čo je po latinsky Kristov stôl. Podľa tradície je to miesto, kde Ježiš pripravil chlieb a rybu na raňajky pre apoštolov a povedal Petrovi "Pas moje ovce" po zázračnom rybolove. To sa Ježiš zjavil svojim učeníkom tretí raz od svojho zmŕtvychvstania (Jn 21,1-19). Egeria v svojom rozprávaní o putovaní po Svätej zemi (okolo roku 380) spomína "Mensa Christi", ale nie je jasné, či videla tento, alebo ten v blízkom Kostole zázračného rozmnoženia chlebov. Ďalší Kristov stôl je v Kostole Mensa Christi v Nazarete.
Krajina parforsného lovu na severe Sjællandu

Krajina parforsného lovu na severe Sjællandu je jedna z dánskych lokalít svetového kultúrneho dedičstva UNESCO. Je to 4 543 hektárov kultúrnej, prevažne lesnatej krajiny na severe ostrova Sjælland. Od roku 2015 je súčasťou zoznamu svetového dedičstva UNESCO.
Pamiatku UNESCO tvoria tri rôzne územia. Kým lovecký park "Jægersborg Dyrehave" sa nachádza 13 km severne od centra Kodane, lesné komplexy "Store Dyrehave" a "Gribskov" sú situované v blízkosti kráľovského paláca Frederiksborg. Lesné porasty a súvisiace budovy sú súčasťou zachovanej barokovej kultúrnej krajiny sformovanej na prelome 17. a 18. storočia, v ktorej sa konali parforsné lovy za účasti dánskych kráľov a najvyššej aristokracie. Tradícia lovu v tomto regióne však siaha až do stredoveku.
Tipasa

Tipasa je mesto na pobreží Alžírska, hlavné mesto rovnomennej provincie. Moderné mesto bolo založené v roku 1857, avšak nachádza sa v ňom rad pamiatok na fenickú, rímsku, ranokresťanskú i byzantskú kultúru. Od roku 1982 je Tipasa zapísaná na zozname Svetového dedičstva UNESCO.
Juhoamerická kvalifikácia na Majstrovstvá sveta FIFA vo futsale 2016

Juhoamerická kvalifikácia na Majstrovstvá sveta FIFA vo futsale 2016 bola juhoamerická kontinentálna kvalifikácia vo futsale pre účasť na Majstrovstvách sveta FIFA 2016, ktorú organizuje Juhoamerická futbalová konfederácia (CONMEBOL). Konala sa v dňoch od 5.13. februára 2016 v Asuncióne, v Paraguaji, za účasti 10 tímov. Okrem Paraguaja mala zájem organizovať tento turnaj aj Argentína a počiatočný záujem aj Brazília. Dejiskom zápasov bola aréna Polideportivo del Sol de América. Víťazom kvalifikácie sa stala .
Na finálový turnaj sa kvalifikovali 3 najlepšie družstvá a , ktorá má ako organizátor MS účasť priamo zabezpečenú. 
Účastníci.
Pozn: Číslo v zátvorke udáva umiestnenie vo svetovom futsalovom rebríčku v januári 2016.
Alabaster

Alabaster môže byť:
Kingston Railway Bridge

Kingston Railway Bridge je oblúkový železničný most v londýnskej časti Kingston.
Most sa nachádza na železničnej trati Kingston Loop Line medzi železničnými stanicami Kingston a Hampton Wick. Dnešný most stojí na mieste staršieho liatinového mosta z rokov 1860 – 1863, ktorého autorom bol J. E. Errington. Ten bol v roku 1907 nahradený dnešným mostom, ktorého architektom bol J. W. Jacomb Hood. Mostovka mosta sa nachádza nad hladinou Temže.
V roku 2015 bol most opravovaný.
Majstrovstvá Oceánie vo futsale 2016

Majstrovstvá Oceánie vo futsale 2016 boli v poradí 11. majstrovstvá Oceánie vo futsale mužov, ktoré organizuje Oceánska futbalová konfederácia (OFC). Konali sa v meste Suva, na Fidži od 8.13. februára 2016, za účasti 6 tímov. Pôvodne sa mal turnaj konať na Tahiti už v roku 2015. V roku 2016 sa Tahiti organizácie zrieklo a nahradilo ho Fidži. Fidži bolo organizátorom oceánskeho šampionátu piatykrát, keď v rokoch 2008 až 2011 hostilo toto podujatie štyrikrát za sebou, zakaždým v hlavnom meste krajiny. Dejiskom turnaja bola aréna Vodafone Arena s kapacitou 4 000 divákov. Turnaj pozostával iba z jedinej skupiny bez následných zápasov play-off. Víťazom sa stali , ktoré zvíťazili vo všetkých stretnutiach a získali oceánsky titul piatykrát.
Tieto majstrovstvá zároveň slúžili ako kvalifikácia oceánskych družstiev na Majstrovstvá sveta FIFA 2016, ktoré organizuje Kolumbia. Kvalifikovalo sa na ne iba víťazné družstvo.
Účastníci.
Pozn: Číslo v zátvorke uvádza umiestnenie vo svetovom futsalovom rebríčku v januári 2016.
Rennell

Rennell je ostrov v juhovýchodnom Pacifiku, ktorý je súčasťou Šalamúnovych ostrovov. Nachádza sa približne 150 km od hlavného šalamúnskeho súostrovia, má podlhovastý tvar v smere juhovýchod-severozápad, na dĺžku meria 80 km a na šírku 14 km. Rozloha ostrova je 660 km². Z administratívneho hľadiska je súčasťou provincie Rennell a Bellona. 
Je jedným z najväčších koralových atolov na svete. Vo východnej časti ostrova sa nachádza najväčšie Tichomorské ostrovné jazero Tegan s brakickou vodou. Ostrov je z veľkej časti pokrytý hustým tropickým lesom, panuje tu vlhké a horúce tropické podnebie s vysokým intenzívnymi zrážkami. Na ostrove žijú necelé dve tisícky osôb. 
Svetové dedičstvo UNESCO.
Od roku 1998 je východná časť ostrova zapísaná na zozname zoznam Svetového dedičstva UNESCO, v roku 2013 bola zaradená na zoznam Svetového dedičstva v ohrození. Na chránenom území s rozlohou 37 000 ha s vysokou biodiverzitou žije množstvo endemických organizmov (napr. netopier "Pteropus Rennell", morský had "Laticauda Crocker" a štyri vtáčie druhy).
Univerzitné mesto v Caracase

Univerzitné mesto v Caracase () je kampus jednej z najväčších univerzít v celej Venezuele - "Universidad Central de Venezuela". Rozkladá sa na ploche cez 2 km² v caracaskej mestskej štvrti Parroquia San Pedro. V roku 2000 bolo zapísané na zoznam svetového dedičstva UNESCO. 
Celý stavebný komplex je majstrovským dielom architekta Carlosa Raúla Villanueva. Bol postavený v období rokov 1940 - 1960 a nesie architektonické prvky Bauhausu a modernej architektúry. Okrem hlavného architekta na projekte pracovalo niekoľko prizvaných medzinárodných umelcov. Jedná sa o jedinečné prepojenie mestského plánovania, umenia a architektúry z polovice 20. storočia.
Diamantina (mesto)

Diamantina je brazílske mesto v spolkovom štáte Minas Gerais. Rozkladá sa v priemernej nadmorskej výške 1280 m v hornatom teréne pohoria Serra dos Cristais. V roku 2015 tu žilo viac ako 45 tisíc osôb.
Historické centrum mesta, s mnohými zachovanými budovami portugalskej barokovej architektúry, je od roku 1999 zapísané na zozname svetového dedičstva UNESCO. 
Vznik osady je spojený s ťažbou zlata a diamantov. Okolo roku 1722 začal nárast tunajšej populácie, ktorá sa venovala predovšetkým práve ťažbe. Prírodné bohatstvo sa tu ťažilo vo veľkom meradle po väčšinu 18. storočia a ešte na začiatku 19. storočia.
Potosí

Potosí, predtým známe tiež ako Villa Imperial de Potosí, je mesto na juhu Bolívie, hlavné mesto rovnomenného departementu a provincie Tomás Frías. Rozkladá sa na úbočí povesťami opradenej hory "Cerro Rico" () v ktorej fungovala najväčšia strieborná baňa na svete.
V roku 2011 žilo v Potosí 170 230 obyvateľov. Jeho priemerná nadmorská výška činí , čo z neho robí druhé najvyššie položené veľkomesto (nad 100 000 obyvateľov) na svete po bolívijskom sídle El Alto, ktoré však tvorí predmestie nižšie položeného La Paz.
Dejiny.
Mesto založili Španieli v roku 1545 v novo vzniknutom miestokráľovstve Peru a vďaka striebornému bohatstvu začalo extrémnym tempom rásť; podľa sčítania miestokráľa Francisca de Toledo tu už v roku 1573 žilo 120 000 ľudí, z toho približne dve tretiny tvorili domorodé národy. O polstoročie neskôr sa mesto veľkosťou vyrovnalo Seville a boli tu stavané opulentné kostoly a ďalšie stavby. Sláva Potosí, ktoré dodávalo značnú časť príjmov španielskej imperiálnej pokladnici, sa veľmi rýchlo šírila: zmieňuje sa o ňom aj Miguel de Cervantes v "Donovi Quijotovi" a v hovorovej španielčine sa výraz "Potosí" stal synonymom neobyčajného bohatstva.
Po vrchole v 17. storočí sa však Potosí následkom vyčerpávania zásob striebra a tvrdého vykorisťovania baníkov (najmä z radov Indiánov) začalo opäť postupne vyľudňovať, hoci miesto hynúcich Indiánov sem boli španielskymi kolonistami dodávaní černošskí otroci.
V roku 1776 bolo Potosí aj celé tzv. Horné Peru pričlenené k novo zriadenému Laplatskému vicekráľovstvu so sídlom v Buenos Aires. Vyťažené striebro už teda naďalej nebolo dovážané do Európy okľukou cez Peru a Panamu, ale práve cez budúce hlavné mesto Argentíny, pre ktoré koncom 18. storočia predstavovalo hlavný zdroj príjmov, avšak len do doby vojen o nezávislosť na začiatku 19. storočia.
V roku 1825 sa mesto stalo súčasťou nezávislej Bolívie, avšak už s púhymi 8 000 obyvateľmi, necelou desatinou niekdajšej veľkosti. Pred úbytkom obyvateľstva bolo zachránené novými cínovými baňami v polovici 19. storočia a turizmom koncom 20. storočia.
V roku 1987 bolo mesto zapísané na Zoznamu svetového kultúrneho dedičstva UNESCO v roku 2014 na zoznam svetového dedičstva v ohrození.
Národný park Canaima

Canaima je národný park rozkladajúci sa vo venezuelskom štáte Bolívar. Vznikol 12. júna 1962, v roku 1975 bolo do parku zahrnuté ďalšie územie a v roku 1994 bol zapísaný na zoznam svetového dedičstva UNESCO.
Nachádza sa na juhovýchode krajiny na hraniciach s Brazíliou a Guyanou, má rozlohu 30 000 km² (pre porovnanie: Belgicko má rozlohu 30 529 km²). Patrí medzi najrozľahlejšie národné parky na Zemi. Národný park zaberá veľkú časť Guyanskej vysočiny. Väčšinu územia parku odvodňuje rieka Caroní. 
Zhruba 65% územia parku tvorí tzv. tepuy - stolové hory. Tie vytvárajú ojedinelú krajinu. Najvýznamnejšie tepuy sú Autana, Neblina (najvyššia, leží na hranici medzi Venezuelou a Brazíliou), Auyantepui a Roraima. Typicky sú tvorené kremencom prekambrijského veku, ich strmé, takmer až kolmé steny vystupujú z džungle a dávajú tak vzniknúť unikátnej prírodnej scenérii. Na Auyantepui je tiež zdroj najvyššieho vodopádu na svete Salto Ángel, ktorý je vysoký 979 metrov.
V parku panuje tropické rovníkové podnebie. Priemerný ročný zrážkový úhrn dosahuje hodnôt medzi 1 000 a 1 600 mm. Najnižší bod parku je v nadmorskej výške , najvyšší . Teploty sa celoročne pohybujú v rozmedzí 10°C a 22°C. Keďže juhoamerický a africký kontinent (spolu s ďalšími kontinentmi) boli v minulosti spojené v superkontinente Gondwana, Canaima má podobný geologický charakter ako západná Afrika. Juhoamerické stolové hory tepuy pozostávajú z rovnakého pieskovca ako podobné útvary v západnej Afrike.
Isidóros

Isidóros ("Isidóros") môže byť:
Zoznam chránených území v okrese Mělník

Toto je zoznam chránených území v okrese Mělník aktuálny k decembru roku 2015, v ktorom sú uvedené chránené územia v oblasti okresu Mělník. Tie územia, ktoré status postupne z rôznych dôvodov stratili, boli odtiaľ vyradené a sú v uvedené druhej tabuľke.
Isidorus

Isidorus môže byť:
Isidóros (olympionik)

Isidóros ("Isidóros") bol olympijský víťaz v zápasení v roku 72 pred Kr.
Isidóros z Alexandrie bol na 177. olympijských hrách korunovaný olivovým vencom za víťazstvo v zápasení. Zápasenie (palé) zaviedli v Olympii na 18. hrách v roku 708 pred Kr. Prvým víťazom tejto disciplíny bol Eurybatos zo Sparty.
Olympijské víťazstvo Isidóra zaznamenal byzantský učenec Fotios v písomnom diele Myriobiblon, a to v 97. kapitole, ktorá okrem iného uvádza aj zoznam olympijských víťazov zo 177. hier. Fotios vo vyhotovovaní tohto zoznamu čerpal z písomností historika Flegóna z Trallu, autora diel, zachovaných prevažne len vo fragmentoch.
Homework (Daft Punk)

Homework je debutový štúdiový album francúzskej elektronickej skupiny Daft Punk, vydaný 17. januára 1997 vydavateľstvom Virgin Records. Úspech albumu priniesol celosvetovú pozornosť francúzskej house hudbe. Album tento štýl oživil a oddelil ho od eurodance. Duo tvorilo skladby pôvodne bez plánu vytvoriť album, projekty boli zamýšľané ako samostatné single.
"Homework" sa umiestnil v 14 krajinách. Dosiahol 3. miesto vo francúzskych rebríčkoch, 150. miesto v U.S. Billboard 200 a 8. v britských rebríčkoch. Do februára 2001 sa celosvetovo predalo viac ako dva milióny kópií a získal niekoľko zlatých a platinových ocenení. Celkovo získal "Homework" pozitívnu kritickú odozvu. 
Zoznam skladieb.
Album obsahuje single, ktoré mali významný vplyv vo francúzskom house a na globálnu hudobnú scénu. "Da Funk" a "Around The World" sa umiestnili na prvých miestach v U.S. "Billboard" Hot Dance/Club Play.
Colonia del Sacramento

Colonia del Sacramento (bežne tiež skrátene Colonia) je mesto na juhozápade Uruguaja. Je sídlom deparmentu Colonia. Leží na severnom brehu La Plata, zhruba 160 km od Montevidea a 50 km od Buenos Aires. Pri sčítaní ľudu v roku 2011 malo mesto 26 231 obyvateľov.
Dejiny.
Mesto založili Portugalci už v roku 1680 a je najstaršie na území dnešného Uruguaja. Prítomnosť Portugalcov v blízkosti Buenos Aires však bola vnímaná Španielmi, ktorí ovládali oblasť na južnom brehu Río de la Plata, ako hrozba. Z tohto dôvodu bolo mesto Colonia del Sacramento dôvodom niekoľkých ozbrojených konfliktov medzi Španielskym impériom a Portugalskom. Mesto tak ovládali obe krajiny striedavo niekoľkokrát. V 18. storočí sa mesto stalo definitívne španielskym.
Od roku 1995 je historické centrum mesta zapísané na zozname svetového dedičstva UNESCO. Dobre zachované mestské centrum je príkladom spojenia portugalskej i španielskej koloniálnej architektúry.
Caral

Caral alebo Caral-Supe je jedna z peruánskych archeologických lokalít, ktoré sú zaradené na zoznam Svetového dedičstva UNESCO. Toto centrum predhispánskej civizácie Caral sa nachádza v údolí Valle de Supe, 200 km severne od Limy, jeho vek sa odhaduje na 5 000 rokov. Rozkladá sa na území o rozlohe 66 ha.
Vzhľadom na jej vek ide o výnimočne zachovanú lokalitu, v ktorej sa nachádza okrem iného niekoľko pyramídových štruktúr, kruhových priestranstiev či pozostatky obytných budov. Caral bolo vo svojej dobe náboženským a duchovným centrom priľahlých ľudských sídelných celkov. Boli tu nájdené útržky textov "zapísaných" uzlovým písmom kipu. 
Civilizácia Caral (tiež pod názvom civilizácia Norte Chico) patrí medzi najstaršie kultúry na americkom kontinente - rozvíjala sa v rovnakom časovom období ako staroveké kultúry Mezopotámie, Indie, Číny, Egypta či Grécka.
Homework

Homework môže byť:
Arequipa

Arequipa je druhé najväčšie mesto v Peru a stredisko departementu Arequipa, sídlo Ústavného súdu a "hlavné mesto justície" Peru známa tiež ako "Biele mesto" ("la Ciudad Blanca"). Leží na juhu krajiny (približne 1 000 km od Limy) na úbočí Ánd v nadmorskej výške okolo 2 300 m. Mestom preteká rieka Chili. V roku 2013 tu žilo 852 807 obyvateľov. Nad Arequipou sa týči činná sopka Misti a ľadovec Chachani.
Dejiny.
Mesto založil 15. augusta 1540 pod názvom "Villa Hermosa de Nuestra Señora de la Asunto" conquistador Francisco Pizarro a 22. septembra 1541 španielsky kráľ Karol V. nariadil, aby sa mesto volalo "Ciudad de Arequipa". Názov je hispanizovanou podobou pôvodného názvu údolia, zrejme kečujského. V období miestokráľovstva Peru sa mesto vyznačovalo značkou oddanosťou španielskej Korune, za čo si vyslúžilo tituly ako "mesto veľmi vznešené a verné" ("Muy Noble y Muy Leal").
Po vyhlásení republiky na začiatku 19. storočia sa Arequipa naopak stala ohniskom ľudových a demokratizačných povstaní. Súčasne bola kolískou mnohých slávnych Peruáncov, v roku 1936 sa tu narodil spisovateľ Mario Vargas Llosa. V meste dnes pôsobí na 15 univerzít, len jedna je však verejná, ostatné súkromné. 
Historické centrum bolo v roku 2000 zapísané na zoznam Svetového dedičstva UNESCO. Medzi najcennejšie pamiatky patrí kláštor sv. Kataríny.
Arequipa je tiež obchodným a industriálnym centrom peruánskeho juhu; funguje tu najmä textilný priemysel. Z obchodného hľadiska je významná blízkosť hraníc Bolívie a Čile. Železnica z prístavu Mollendo cez Arequipa na náhornú plošinu pri jazere Titicaca, postavená už v 70. rokoch 19. storočia, je využívaná skôr okrajovo.
Feteasca regala

Feteasca regala (iné názvy: Fetească regală, Pesecká leáňka, Pesecká leánka, ostatné názvy pozri nižšie; ) je rumunská biela muštová odroda viniča hroznorodého. 
Predpokladá sa, že táto odroda je výsledkom prirodzenej hybridizácie medzi odrodami "Fetească Albă" a "Grasă de Cotnari". Odroda bola nájdená okolo roku 1920 v obci "Danes", a bola predstavená v roku 1928 na Národnej výstave vína a ovocia v Bukurešti. Víno vyrobené z tejto odrody bolo predstavené ako Fetească Regală a veľmi zapôsobilo svojou kvalitou.
Synonymá.
Feteasca regala je známa pod synonymami Danasana, Danesana, Danosi, Danosi Leányka, Dunesdorfer Königsast, Dunesdörfer Königsast, Dunnesdiorfer, Erdei Sárga, Feteasca Corolevscaia, Feteasca de Danes, Feteasca Korolevskaia, Feteasca Muscatnaia, Feteasca Muskatnaia, Feteasca Regola, Galbena de Ardeal, Galbena di Ardeal, Kenigrast, Kiraileanka, Királyleányka, Königliche Mädchentraube, Königsast, Königstochter, Konigsast, Kralovska Leanka, Pesecká Leánka.
Národný park Manu

Národný park Manu () je národný park v Peru. Nachádza sa na juhovýchode štátu na pomedzí departementov Madre de Dios a Cusco. Z väčšej časti sa rozprestiera v Amazonskej nížine, čiastočne zasahuje na východné úpätie Ánd. Nadmorská výška sa pohybuje od 300 m (ústie rieky Manu do Madre de Dios) až k výškam 4000 m (vrcholky Ánd).
V roku 2000 bol zapísaný na zoznam Svetového dedičstva UNESCO.
Prírodné pomery.
Pre celé územie je typická vysoká biodiverzita - bolo tu napočítaných napr. 5 000 druhov rastlín, 220 cicavcov, 1 000 vtákov, 100 plazov, 150 obojživelníkov. Vzhľadom k rozľahlosti chráneného územia a jeho výškovému rozpätiu panujú v rôznych častiach územia rozdielne klimatické podmienky, rastie rozdielna flóra a žije odlišná fauna. Priemerná ročná teplota v nížinách je 20°C, zatiaľ čo vo vyšších častiach 5°C. Územie možno rozdeliť do 3 základných geografických častí:
Národný park Huascarán

Národný park Huascarán () je národný park a biosférická rezervácia v Peru. 
Národný park sa nachádza v departemente Ancash, v pohorí Cordillera Blanca v centrálnych Andách okolo rovnomennej hory Huascarán (najvyššej hory Peru), medzi údoliami Conchucos a Huaylas. V smere sever-juh sa tiahne na vzdialenosť 160 km, v smere západ-východ 30 km, jeho rozloha je 3 400km². Cordillera Blanca je najvyššie pohorie v tropickom podnebnom pásme, ktoré je pokryté snehom. Nachádza sa tu 27 vrcholkov nad 6 000 m, horské ľadovce a ľadovcové jazerá. Najnižšie miesto v parku je v nadmorskej výške 2 500 m, najvyššie potom 6 768 m.
V roku 1985 bol park zapísaný na zoznam Svetového dedičstva UNESCO.
Prírodné podmienky.
Vzhľadom k veľkému rozpätiu nadmorských výšok sa tu nachádza niekoľko rôznych ekosystémov (od tropických dažďových lesov cez vysokohorské lúky a kroviská až k tropickej tundre). Najrozšírenejšími rastlinami vysokohorských porastov sú zástupcovia rodov "Buddleia, Scallonia, Berberis, Baccharis" a "Gynoxis". Zo zvierat sú to druhy ako medveď okuliarnatý, kondor andský, lama vikuňa, líška horská, lasica dlhochvostá, mačka horská, mačka pampová či jelenček bielochvostý.
Európska kvalifikácia vo volejbale žien na LOH 1996

Európska kvalifikácia vo volejbale žien na LOH 1996 bola európska kontinentálna kvalifikácia vo volejbale žien na Letné olympijské hry 1996, ktorú organizuje Európska volejbalová konfederácia (CEV). Konala sa v Brémach, v Nemecku v dňoch od 4.7. januára 1996, za účasti 4 tímov. Na tento turnaja sa kvalifikovali 4 najlepšie družstvá z kontinentálneho šampionátu v roku 1995. Na olympijský turnaj sa kvalifikovalo iba víťazné družstvo. Ďalšie 3 družstvá postúpili na ďalšie kvalifikačné podujatia. 
Výsledky.
Základná skupina.
&lt;br&gt;
Chavín de Huántar

Chavín de Huaántar je archeologická lokalita v Peru v departemente Ancash, približne 460 km severovýchodne od Limy. Nachádza sa v nadmorskej výške 3 177 m v pohorí Sierra Oriental de Ancash pri sútoku riek Huacheksa a Mosna (povodie Marañónu). Vďaka svojej polohe na spojnici medzi morským pobrežím a pralesom v minulosti fungovalo ako obchodné centrum.
red naším letopočtom. 
Lokalita má rovnaký názov ako kultúra Chavin, ktorá tu existovala v období približne medzi rokmi 1500 až 500 pred naším letopočtom. Chavín de Huántar bol ceremoniálnym a pútnickým centrom andského náboženského sveta a východiskovým bodom pre šírenie jeho ideologického, kultúrneho a náboženského postoja do širokého regiónu Ánd, pacifického pobrežia či džungle. Je jedným z najstarších a najznámejších predkolumbovských miest v Peru a jedinečnou ukážkou stavebnej techniky, umenia a dekoratívnej výzdoby svojej doby. Reprezentatívna a slávnostná povaha budov je evidentná v ich architektonickej, technickej a symbolickej kompozícii. Budovy a celé námestia boli zdobené bohatou zoomorfnou aj antropomorfnou ikonografiou mimoriadnej estetickej úrovne vytesanou predovšetkým v podobe basreliéfov na náhrobkoch, stĺpoch či trámoch.
Diamantina

Diamantina môže byť:
Feriha

Feriha ( "Adını Feriha Koydum") je romantický turecký seriál z rokov 20112012. Hlavné role stvárnili herečka Hazal Kaya a herec Çağatay Ulusoy. Na Slovensku tento seriál premiérovo vysielala TV Doma od 18. augusta 2014 do 29. januára 2015. TV Doma následne tento seriál reprízovala od 2. januára 2018 do 12. júla 2018.
Coiba

Coiba je najväčší panamský ostrov v Pacifiku, ktorý administratívne spadá pod provinciu Veraguas.
Coiba sa od panamskej pevniny oddelila zhruba pred 12 000 až 18 000 rokmi. Od tej doby sa na ostrove vyvinulo niekoľko endemických rastlín a živočíchov (napr. miestne korytnačky a opice). Ostrov bol do roku 1560 domovom indiánskeho kmeňa "Coiba Cacique", kým ho španielski kolonizátori nezotročili a časom nevyhubili. Počas diktatúry Omara Torrijosa a Manuela Noriega na ostrove fungovala väznica. Povrch ostrova pokrýva tropický dažďový les, priemerná teplota je tu 26°C a zrážkový úhrn /rok.
Národný park Coiba.
Národný park Coiba zahŕňa 38 ostrovov a okolité more. Celková rozloha parku je , z toho pripadá na vodné plochy a je rozloha všetkých ostrovov (z toho samotný ostrov "Coiba" má rozlohu ). Bol zriadený v roku 1991 a v roku 2005 bol zapísaný na zozname svetového dedičstva UNESCO. Je to zachovalý ekosystém len málo ovplyvnený ľudskou činnosťou (ako na pevnine ostrovov, ako aj v okolitých vodách – vyskytujú sa tu napr. vráskavec dlhoplutvý, vorvaň tuponosý, kosatka dravá, delfín Sieboldov, manta veľká, delfín skákavý, delfín štíhlonosý). Na ostrove žije niekoľko endemických druhov – napr. opica "Alouatta coibensis" alebo hlodavec "Dasyprocta coibae".
Z chránených druhov tu bolo napočítaných napr. 69 morských rýb, 45 mäkkýšov alebo 13 kôrovcov.
Miroslav Sýkora (spevák)

Miroslav Sýkora (* 2. máj 1988, Streda nad Bodrogom) je slovenský spevák, skladateľ a aranžér, víťaz 4. série súťaže Česko Slovensko Má Talent (2013) a objav roka 2013 TýTý.
Jeho obľúbený hudobný žáner je opera, ale venuje sa aj iným hudobným štýlom. V súčasnosti pôsobí na rôznych podujatiach v Česku, ale aj na Slovensku.
Tvorba.
V roku 2014 vydal svoje prvé CD – Miroslav Sýkora. Na svojom debutovom albume sa nezúčastňuje iba ako spevák, ale aj ako aranžér všetkých skladieb. Album vydala produkčná skupina Randal Group.
V roku 2014 sa zúčastnil súťaže vážnej hudby "Virtuózok" v Budapešti kde skončil ako najlepší tenor.
12. decembra 2015 zorganizoval Vianočný Koncert v rodnom meste – Streda nad Bodrogom, kde vystúpili aj jeho hostia: Klavírny Virtuóz – Rigó Ronald a Sólistka Štátneho Divadla Košice – Tatiana Paľovčíková-Paládiová.
Teddington Lock Footbridges

Teddington Lock Footbridges je dvojica lávok cez rieku Temža v Teddingtone v londýnskej časti Richmond neďaleko stavidiel "Teddington Lock". Lávky boli postavené v rokoch 1887 – 1889 a stoja na mieste, kde predtým existovala kompa. Oddelené sú ostrovom "Swan Ait". Lávka na západnej strane je visutá a jej výška nad Temžou je . Jej architektom bol George Pooley. Lávka na západnej strane je priehradová.
Biosférická rezervácia El Pinacate a Gran Desierto de Altar

El Pinacate a Gran Desierto de Altar je biosférická rezervácia v severozápadnom Mexiku. Nachádza sa v mexickom štáte Sonora pri hraniciach s USA (konkrétne Arizonou) na území Sonorskej púšte. Rezervácia pozostáva z dvoch odlišných geomorfologických celkov - neaktívny vulkanický štít "El Picanate" s lávovými prúdmi čiernej a červenej farby na východe a "Gran Desierto de Altar", čo je rozľahlé územie pohybujúcich sa piesočných dún na západe chráneného územia. Od roku 2013 je zapísaná na zozname Svetového dedičstva UNESCO.
Zo všetkých púští na severoamerickom kontinente má Sonorská púšť najvyššiu biodiverzitu. Na území rezervácie je možné nájsť viac ako 540 druhov vaskulárnych rastlín, 40 cicavcov, 200 vtákov, 40 jašterov, rovnako ako obojživelníky a sladkovodné ryby. Žije tu aj niekoľko endemických druhov, ktorým hrozí vyhubenie (napr. kôrnatec jedovatý či ovca hruborohá). Pre tunajšiu flóru sú typické rastliny rodov "Prosopis, Larrea, Fouquieria," kaktusy a "Atriplex". Okrem jedinečných geologických formácií, biologickej rôznorodosti a unikátneho krajinného rázu krajiny, je tunajšie územie významné aj z archeologického hľadiska, pretože je osídlené ľuďmi už 20 000 rokov.
León Viejo

León Viejo je miesto, kde pôvodne stálo mesto León. Nachádza sa na brehu jazera Managua pri obci Puerto Momotombo v departemente León približne 35 km východne od súčasného mesta León. Ruiny boli objavené v roku 1960 a od roku 2000 sú zapísané na zozname Svetového dedičstva UNESCO.
Mesto založil v roku 1524 španielsky dobyvateľ Francisco Hernández de Córdoba. Jedná sa o jedno z najstarších európskych sídiel na americkom kontinente. León získal významné postavenie v stredoamerickom regióne. Jeho rozvoj sa zastavil v roku 1610, kedy silná erupcia blízkej sopky Momotombo mesto zničila. Španieli po zničení mesta založili nové mesto - súčasný León.
León Viejo poskytuje predstavu o tom, ako vyzerali španielske koloniálne mestá na začiatku koloniálnej nadvlády Európanov v Amerike. Urbanistická kompozícia jednotlivých stavieb ukazuje na špecifickú sociálnu a ekonomickú štruktúru španielskej spoločnosti 16. storočia.
Akvadukt Padre Tembleque

Akvadukt otca Tembleque je akvadukt, jedna z najvýznamnejších vodohospodárskych stavieb, ktoré vznikli na mexickom území v koloniálnom období, kedy sa tu rozkladalo španielske vicekráľovstvo Nové Španielsko. Bol postavený medzi rokmi 1553 a 1570, stavbu plánoval a viedol františkánsky kňaz Francisco de Tembleque. Akvadukt slúžil ako privádzač vody medzi mestami Otumba a Zempoala a odoberali z neho vodu aj okolité dediny a osady pozdĺž jeho trasy.
Od roku 2015 je zapísaný na zozname Svetového dedičstva UNESCO.
Charakteristika.
Akvadukt je dlhý 48 kilometrov. Približne 95% trasy je vedených pod zemou (v premenlivej hĺbke od niekoľkých centimetrov až po 2 metre), zvyšných 5% je vedených nad zemou v 6 oddelených arkádových úsekoch. Najznámejším z nich je preklenutie údolia rieky Papalote na pomedzí štátov Hidalgo a Mexiko, známe pod názvom "Arquería Mayor". V najvyššom mieste je výška akvaduktu 38,75 metrov. Akvadukt je unikátnym spojením európskeho princípu akvaduktov a mezoamerických stavebných techník (napr. nepálených tehál adobe).
Mária Uhorská (1257 – 1323)

Mária Uhorská (* 1257 – † 25. marec 1323, Neapol) bola neapolská kráľovná z dynastie Arpádovcov.
Životopis.
Mária sa narodila ako dcéra uhorského kráľa Štefana V. a Alžbety, dcéry kumánskeho chána Kuthana. V máji či júni 1270 bola vydatá za šestnásťročného Karola, syna sicílskeho kráľa Karola I. z Anjou a Beatrix Provensalskej.
Karol sa stal po otcovej smrti v roku 1285 kráľom Neapola, sicílska koruna pripadla už v roku 1282 po krvavom povstaní aragónskemu kráľovi Petrovi III. Roku 1300 je doložená na neapolskom kráľovskom dvore Máriina sestra Alžbeta, vdova po Falkenštejnovi, nevlastnom otcovi českého kráľa Václava II.
Z Máriinho manželstva s Karolom sa narodilo štrnásť detí a takmer všetky sa dožili dospelosti. Svojho manžela prežila o mnoho rokov, je pochovaná v kostole Santa Maria Donna Regina v Neapole. Kráľovnin dodnes dochovaný náhrobok je dielom Tina Camaina.
Ján I. (Portugalsko)

Ján I. (* 11. apríl 1357, Lisabon, Portugalsko† 14. august 1433, Lisabon) prezývaný "Dobrý, Veľký" alebo "Bastard", bol nemanželský syn portugalského kráľa Petra I., zakladateľ kráľovskej dynastie Avis a desiaty portugalský kráľ. V mužskej línii bol v siedmej generácii potomok prvého portugalského kráľa Alfonza I.
Ľavoboček kráľom Portugalska.
Po smrti kráľa Ferdinanda I. (1383) nastala dynastická kríza, pretože zosnulý mal len jedinú dcéru Beatrix a burgundská dynastia tak vymrela po meči. Princezná Beatrix bola zasnúbená mnohokrát, naposledy s kráľom Kastílie Jánom I.
V okamihu Ferdinandovej smrti sa teda ponúkali dvaja možní nápadníci portugalského trónu. Snúbenec dcéry zosnulého Ján I. a nevlastný brat zosnulého Ján, ktorý sa stal správcom kráľovstva. Uchádzači o trón začali medzi sebou bojovať, ale portugalská šľachta stála za správcom kráľovstva a v apríli 1385 zvolila kráľom Portugalska ľavobočka Jána. Jan ako nový kráľ Ján I. preferoval spojenectvo s Anglickom, čo potvrdil svojím sobášom s Filipou, dcérou Jána z Gentu, vojvodu z Lancasteru, a Blanky Lancasterovej, v roku 1387.
Potomkovia.
S Filipou mali deväť detí:
s Inês Peres (* asi 1350 – † 1400)
Chránená krajinná oblasť Broumovsko

Chránená krajinná oblasť Broumovsko bola založená 27. marca 1991. Nachádza sa v geomorfologickom celku Broumovská vrchovina v turistickom regióne Kladské pomezí. Má rozlohu 41 000 ha. Je to oblasť bohatá predovšetkým na skalné mestá a stolové hory.
Dragon Ball

Dragon Ball (jap.: ドラゴンボール, "Doragon Bōru") je japonská manga séria, podľa ktorej neskôr vznikol aj rovnomenný anime seriál. Autorom mangy je Akira Toriyama. Manga aj anime sú v Japonsku veľmi populárne, získavajú vysoké hodnotenia a vysokú sledovanosť. Anime epizódy, manga kapitoly a manga zväzky stále vychádzajú. Dosiaľ bolo vydaných tiež 19 filmov, 2 OVA a niekoľko špeciálov.
Vinodolský zákonník

Vinodolský zákonník alebo Vinodolský zákon () je najstarší písomný právny dokument v chorvátskej historii, pochádzajúci z roku 1288. Zakonik je písaný hlaholikou. 
Po prvý raz ho vydal roku 1843 chorvátsky filológ Antun Mažuranić, v roku 1988 vydal Josip Bratulić nové kritické vydanie.
Mária Holešová

Mária Holešová (* 24. apríl 1993, Žilina) je slovenská hádzanárka Iuventy Michalovce. S hádzanou začínala v 5. ročníku Základnej školy v MHK Bytča, neskôr hrala za HK Slávia Partizánske. Do Michaloviec prestúpila v roku 2012. Slovensko reprezentovala v kategóriach kadetiek, junioriek a žien.
Veľký seminár (Nitra)

Veľký seminár v Nitre tvorí architektonickú dominantu Pribinovho námestia. Budova je vo vlastníctve nitrianskeho biskupstva a slúži svojmu pôvodnému účelu – je sídlom Kňazského semináru sv. Gorazda v Nitre a Teologického inštitútu pri Kňazskom seminári sv. Gorazda (súčasť RKCMBF UK v Bratislave) ako aj Diecéznej knižnice. 
Dejiny a architektúra.
Biskup Ján Gustíni-Zubrohlavský dal postaviť súčasnú budovu na mieste Almássyho domu, v ktorom jeho predchodca biskup Ladislav Erdődy umiestnil seminár v roku 1715. Prvá časť, krídlo obrátené do námestia, sa budovala v rokoch 17681770. Zdobená je rokokovými a neskoršími neoklasicistickými prvkami. V roku 1779 bol pristavený západný a východný trakt. Krídlom Diecéznej knižnice s klasicistickým portálom bol komplex v roku 1877 uzatvorený, autorom návrhu bol viedenský architekt Franz Schmidt. V roku 1982 bola nahradená pôvodná drevená brána dvojkrídlovou bronzovou bránou, ktorú zdobia reliéfy postáv osobností Nitrianskeho kniežatstva a Veľkej Moravy. Autorkou vstupnej brány seminára je akademická sochárka Ľudmila Cvengrošová. 
Medzi zaujímavé a cenné miestnosti interiéru seminára patria dve kaplnky. Prvá je obrátená k námestiu a je bohato zdobená freskami. Nachádza sa tu aj oltárny obraz sv. Ladislava. V zadnom trakte sa nachádza druhá kaplnka so zlatým kazetovým stropom. Kaplnka je umelo osvetlená lustrom z vrstveného skla a mosadze, ktorý bol vyhotovený podľa vzoru slovanskej náušnice.
V roku 1792 bola v seminári založená pobočka bernolákovského Slovenského učeného tovarišstva. Išlo o prvú celoslovenskú inštitúciu knižnej kultúry zriadenú na vydávanie, propagáciu a predaj slovenských kníh. Toto obdobie pripomína pamätná tabuľa na budove seminára.
V období rokov 19621990 bolo v budove Veľkého semináru umiestnené Nitrianske vlastivedné múzeum.
Od 1.septembra 2018 v budove sídli aj Súkromná stredná umelecká škola dizajnu, Samova 14, Nitra.
Svetový pohár v biatlone 2015/2016 – Chanty-Mansijsk

9. a zároveň posledné preteky Svetového pohára v biatlone 2015/2016 sa budú konať od 17. do 20. marca 2016 v ruskom Chanty-Mansijsk. Na programe sú tri disciplíny – šprint, stíhacie preteky a preteky s hromadným štartom.
Euro Floorball Tour 2015

Euro Floorball Tour 2015 bola v poradí 9. florbalová súťaž Euro Floorball Tour. V apríli sa konala vo švédskom meste Sandviken, v novembri v Česku v Brne.